

 

BASES DE PARTICIPACIÓ DEL CONCURS DE CARROSSES I DISFRESSES DEL CARNAVAL DE JUNEDA 2025

ANTECEDENTS

El Carnaval de Juneda ja és una festa consolidada en el municipi i amb una gran acollida; amb ella, arriba la disbauxa i l’alegria. Els carrers s’ompliran de disfresses, colors i balls que faran que petits i grans puguem gaudir d’aquesta festa.

A continuació trobareu les bases que tenen l’objectiu de regular el bon funcionament de la rua a més, de detallar les condicions de participació en el concurs de disfresses i carrosses del Carnaval de Juneda 2025, que se celebrarà el dissabte 1 de març.

MODALITATS I INSCRIPCIONS

S’estableixen 2 modalitats de concurs: el concurs de carrosses i el concurs de disfresses.
Fins al dia 25 de febrer de 2025 podeu fer la vostra inscripció a l’Ajuntament de Juneda, de dilluns a divendres d’11 h a 14 h a la planta baixa, Oficina d’Atenció al Ciutadà, i de 16 h a 20 h al CAMP Centre de les Arts i Memòria de Ponent.

Per inscriure’s al concurs de carrosses és imprescindible presentar la documentació del titular del vehicle i còpia de l’assegurança de responsabilitat civil.

No s’acceptaran instàncies genèriques, ni inscripcions rebudes via fax, correu electrònic o telèfon.

PREMIS

• En la categoria de CARROSSES:
- 1r PREMI: 250 €
- 2n PREMI: 100 €
• En la categoria de DISFRESSES:
- La millor DISFRESSA INDIVIDUAL: 50 €
- La millor DISFRESSA EN GRUP: 150 €

Tots els premis econòmics s’entregaran mitjançant vals de compra en els comerços de Juneda.

• PREMIS GENÈRICS:
- La disfressa amb millor posada en escena: UNA ESPATLLA DE PERNIL
- La disfressa més treballada: AMPOLLA DE VI
- La disfressa més original: LOT DE TALMA

JURAT

El jurat, format per membres externs designats per la comissió de festes, faran les seves valoracions inicials durant l’arribada dels participants en la plaça Catalunya.

La valoració de les carrosses es farà durant tot el recorregut i un cop finalitzem el recorregut en la plaça Catalunya, es farà la valoració dels participants en el concurs de disfresses.

És obligatori que TOTES les persones i carrosses inscrites portin la IDENTIFICACIÓ com a participants en el concurs.

El veredicte final es farà públic en el sopar a peu dret que se celebrarà en la Pavelló Poliesportiu de Juneda a les 21 h. Tot seguit, sopar popular a càrrec del Jovent Junedenc que comptarà amb un grup de versions per seguir la festa.

HORA I PUNT DE TROBADA

Les carrosses inscrites han d’entrar a la Plaça Catalunya entre les 17.30 h i les 18 h.

L’ordre de sortida es determinarà segons l’ordre d’arribada.

La rua s’iniciarà a les 18.30 h i es farà un recorregut establert pels carrers Juneda que finalitzarà al Pavelló Poliesportiu.

NORMES IMPORTANTS

• Està permès llençar des de les carrosses confeti, serpentines o caramels, sempre que això no pugui incomodar a altres persones i es realitzi sense malícia.

• Finalitzada la rua, aquelles carrosses que portin música, l’hauran d’apagar.

• En compliment de la normativa vigent, les persones que condueixin la carrossa no
podran consumir begudes alcohòliques.

• La comissió de festes es reserva el dret de deixar sense participació en el concurs a qualsevol carrossa que no compleixi amb les normes descrites i que no tingui un mínim de qualitat.

• És obligatori deixar una distància de seguretat entre les carrosses.

• Es permeten tots els estils musicals.

·  La participació en el concurs, suposa l’acceptació de les presents bases.

